Ur cukkeɣ ara yella yiwen, neɣ ad yili yiwen ara d-yessutren aya. Yella waya, yella wayen yifen aya. Anta tutlayt deg umaḍal ur nli «ireṭṭalen»? Taɛrabt, d amedya, teččur ; tafransist yakk d teglizit ččurent. Maca ur «frisen», ur «ferrsen» tutlayin-nsen! Yella waya, yella wayen yifen aya. Tutlayin, mačči am yimdanen, ttidirent ta ɣer tama n ta, ur ttmiḥjabent, ur ttgent tilisa neɣ ẓẓerb gar-asent : ta tkeccem ɣer ta, mebla takerrust n usemẓi, neɣ win n usemɣer.